Document ID: 31993R3128

ΚΑΝΟΝΙΣΜΟΣ (ΕΚ) αριθ. 3128/93 ΤΟΥ ΣΥΜΒΟΥΛΙΟΥ της 11ης Νοεμβρίου 1993 για την τροποποίηση του κανονισμού (ΕΟΚ) αριθ. 2420/92 για την προσωρινή αναστολή των εισαγωγικών δασμών του κοινού δασμολογίου για ορισμένα μείγματα καταλοίπων της αμυλοποιίας καλαμποκιού και καταλοίπων της εξαγωγής λαδιού φύτρων καλαμποκιού που λαμβάνεται με υγρή μέθοδο
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 2420/92 (1) ανέστειλε, από την 1η Ιανουαρίου 1992 έως τις 30 Σεπτεμβρίου 1993, τους εισαγωγικούς δασμούς του κοινού δασμολογίου για ορισμένα μείγματα καταλοίπων της αμυλοποιίας καλαμποκιού και καταλοίπων της εξαγωγής λαδιού φύτρων καλαμποκιού που λαμβάνονται με υγρή μέθοδο-
ότι η εν λόγω αναστολή θα πρέπει να παραταθεί μέχρι τις 30 Ιουνίου 1994-
ότι πραγματοποιούνται μελέτες με σκοπό να διαπιστωθεί κατά πόσο δύναται να εφαρμοστεί η χρήση μιας μεθόδου ανάλυσης με μικροσκόπιο για τον καθορισμό των ποσοτήτων των καταλοίπων της εξαγωγής του λαδιού φύτρων καλαμποκιού που λαμβάνονται με υγρή μέθοδο και καταλοίπων κοσκινίσματος του καλαμποκιού σε κατάλοιπα αμυλοποιίας καλαμποκιού- ότι οι μελέτες αυτές αναμένεται να οδηγήσουν σε συμφωνία πριν από τις 31 Δεκεμβρίου 1993- ότι πρέπει να ανασταλεί η χρησιμοποίηση της μεθόδου με μικροσκόπιο έως ότου ληφθεί απόφαση σχετικά με τη μέθοδο αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 2420/92, η ημερομηνία "30 Σεπτεμβρίου 1993" αντικαθίσταται από την ημερομηνία "30 Ιουνίου 1994".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Οκτωβρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Νοεμβρίου 1993.

Labels: 3
17